
RAPORT DE SPECIALITATE
Privind aprobarea încheierii unui acord de colaborare între Municipiul Timișoara și Federația Comunităților Evreiești din România – Cultul Mozaic, prin Comunitatea Evreilor Timișoara, în vederea creării unui website dedicat patrimoniului cultural evreiesc local - ”Muzeul Virtual al Evreilor din Timișoara” în cadrul proiectului „Rediscover, expose and exploit the concealed Jewish heritage of the Danube Region” DTP2-084-2.2 – REDISCOVER

Având în vedere Referatul de aprobare al proiectului de hotărâre  al Primarului Municipiului Timișoara și Proiectul de hotărâre privind aprobarea încheierii unui acord de colaborare între Municipiul Timișoara și Federația Comunităților Evreiești din România – Cultul Mozaic, prin Comunitatea Evreilor Timișoara, în vederea creării unui website dedicat patrimoniului cultural evreiesc local - ”Muzeul Virtual al Evreilor din Timișoara” în cadrul proiectului „Rediscover, expose and exploit the concealed Jewish heritage of the Danube Region” DTP2-084-2.2 – REDISCOVER
Facem următoarele precizări:

Municipiul Timișoara este partener în cadrul proiectului „REDISCOVER - Rediscover, expose and exploit the concealed Jewish heritage of the Danube Region”, finanțat prin Programul Transnațional Dunărea 2014-2020 al Comisiei Europene (din fonduri FEDR și IPA), cu o durată de 36 de luni și care se implementează în perioada 01.06.2018 - 31.05.2021.
În data de 07.09.2018 a fost semnat Contractul de finanţare pentru implementarea proiectului, între liderul de proiect (Municipiul Szeged) şi Autoritatea de Management/Secretariatul Comun pentru Programul Transnaţional Dunărea 2014-2020 (Ministerul Finanţelor din Ungaria). Municipiul Timişoara a semnat Acordul de parteneriat în vederea participării la proiect în anul 2017.
Sursa de finanţare a proiectului este bugetul local, bugetul de stat şi Fondul European pentru Dezvoltare Regională prin Programul Transnaţional Dunărea 2014-2020.

Parteneri în proiectul REDISCOVER sunt: Municipiul Szeged (Ungaria) – lider proiect, Municipiul Timișoara, Municipiul Galați, administrații locale și instituții culturale/turistice din orașele Regensburg (Germania), Subotica (Serbia), Murska Sobota (Slovenia), Osijek (Croația), Kotor (Muntenegru), Banja Luka (Bosnia și Herțegovina), precum și parteneri asociați, Federația Comunităților Evreiești din România – Cultul Mozaic, prin Comunitatea Evreilor Timișoara, fiind partenerul asociat al Municipiului Timișoara.
La nivelul fiecărui partener s-a constituit un Grup al Stakeholderilor Locali, format din reprezentanți ai autorităților administrației publice, instituțiilor/organizațiilor educaționale, culturale, turistice, religioase, aceștia având un rol decisiv în atingerea obiectivelor proiectului.

Obiectivul general al proiectului îl reprezintă  utilizarea potenţialului patrimoniului  cultural evreiesc al oraşelor partenere, în prezent nedescoperit, şi dezvoltarea unor soluţii în domeniul turismului bazate pe vizibilitate, accesibilitate şi durabilitate.
Obiectivele specifice ale proiectului sunt:
1. Elaborarea unor modele eficiente şi durabile de implicare comunitară, cu scopul recunoaşterii valorii patrimoniului cultural evreiesc ca instrument de dezvoltare urbană; 
2. Dezvoltarea unor produse şi servicii culturale care au ca sursă comunitatea locală, prin valorificarea patrimoniului cultural evreiesc;
3. Crearea în regiunea danubiană a unei reţele durabile de oraşe şi de organizaţii care au ca obiect de activitate patrimoniul cultural.
Principalele activităţi ale Proiectului sunt:
- Un studiu al patrimoniului material și imaterial al comunității evreiești;
- Elaborarea unei baze de date a patrimoniului cultural evreiesc din orașele partenere;
- Dezvoltarea instrumentelor de sprijin a turismului cultural în orașele partenere;
- Elaborarea unui Plan de Acțiune transnațional privind patrimonial cultural evreiesc;
- Elaborarea Strategiei Comune de Vizibilitate;
- Crearea unor rute turistice tematice transfrontaliere;
- Dezvoltarea, armonizarea și integrarea atracțiilor turistice comune;
- Elaborarea unui Manual de valorizare a patrimoniului cultural evreiesc.

Pilotul inițial al Municipiului Timișoara a fost realizarea unui festival al culturii evreiești. Datorită pandemiei COVID-19, Municipiul Timișoara a fost obligat să își schimbe planurile, schimbarea fiind de fapt o oportunitate de a crea ceva mai durabil și relevant pentru Comunitatea Evreiască locală, pentru Municipiul Timișoara, cultura și industria sa turistică, precum și pentru Proiect în sine. Astfel, se dorește crearea unui site web complex, bilingv – română și engleză - care să cuprindă informații privind patrimoniul cultural evreiesc local și care să fie o poartă de intrare către patrimoniul cultural evreiesc local, trecut, prezent și viitor, un instrument de promovare digitală, actualizat în permanență.
În vederea creării unui website dedicat patrimoniului cultural evreiesc local - ”Muzeul Virtual al Evreilor din Timișoara” în cadrul proiectului „Rediscover, expose and exploit the concealed Jewish heritage of the Danube Region” DTP2-084-2.2 – REDISCOVER, Municipiul Timișoara va colabora cu partenerul asociat, Comunitatea Evreilor din Timișoara.
Prin dezvoltarea unei relaţii de colaborare între  Municipiul Timişoara și Federația Comunităților Evreiești din România – Cultul Mozaic, prin Comunitatea Evreilor Timișoara, în vederea realizării site-ului web, se preconizează ca efecte pozitive ale Proiectului: creșterea gradului de conștientizare al generațiilor tinere privind moștenirea culturală evreiască, o mai mare vizibilitate internațională, precum și consolidarea economiei generate de turism în orașele partenere.
Colaborarea se va desfășura în baza unui Acord de colaborare încheiat între Municipiul Timișoara și Federația Comunităților Evreiești din România – Cultul Mozaic, prin Comunitatea Evreilor Timișoara. Obligația de achiziționare a serviciilor de găzduire, design, și actualizare a website-ului ”Muzeul Virtual al Evreilor din Timișoara” revine Municipiului Timișoara și se va realiza conform Caietului de sarcini anexă la Acordul de colaborare.

În conformitate cu art.129 alin. 2 lit. e) și alin. 9 lit. a) din Ordonanța de Urgență nr. 57/2019 privind Codul administrativ, cu modificările şi completările ulterioare, Consiliul Local al Municipiului Timişoara, în exercitarea atribuțiilor privind cooperarea interinstituțională pe plan intern și extern, hotărăşte, în condiţiile legii, cooperarea sau asocierea cu persoane juridice române sau străine, în vederea finanţării şi realizării în comun a unor acţiuni, lucrări, servicii sau proiecte de interes public local.

 În concluzie,  

PROPUNEM:
- aprobarea încheierii unui Acord de colaborare între Municipiul Timișoara și Federația Comunităților Evreiești din România – Cultul Mozaic, prin Comunitatea Evreilor Timișoara, în vederea creării unui website dedicat patrimoniului cultural evreiesc local - ”Muzeul Virtual al Evreilor din Timișoara” în cadrul proiectului „Rediscover, expose and exploit the concealed Jewish heritage of the Danube Region” DTP2-084-2.2 – REDISCOVER;
- împuternicirea Domnulu Dominic Fritz, Primarul Municipiului Timisoara, să semneze Acordul de colaborare cu Federația Comunităților Evreiești din România – Cultul Mozaic, prin Comunitatea Evreilor Timișoara, prevăzut în Anexa 1  care va face parte integrantă din hotărârea de consiliu local.

Având în vedere prevederile legale expuse în prezentul raport, apreciem că Proiectul de hotărâre privind aprobarea încheierii unui acord de colaborare cu Federația Comunităților Evreiești din România – Cultul Mozaic, prin Comunitatea Evreilor Timișoara, în vederea creării unui website dedicat patrimoniului cultural evreiesc local - ”Muzeul Virtual al Evreilor din Timișoara” în cadrul proiectului „Rediscover, expose and exploit the concealed Jewish heritage of the Danube Region” DTP2-084-2.2 – REDISCOVER, îndeplinește condițiile pentru a fi supus dezbaterii și aprobării plenului consiliului local. 

